BASES PARA A CONCESIÓN DE SUBVENCIÓNS DEPORTIVAS 2015
ADMINISTRACIÓN LOCAL — Municipal — Redondela (Subvencións, 14/05/2015)

Estas bases teñen por obxecto establecer os criterios e o procedemento para a concesión das subvencións da Concellería de Deportes para o ano 2015 de acordo cos principios de publicidade, transparencia, obxectividade, igualdade e non discriminación. Búscase, ademais, eficiencia na asignación e a maximización no reparto dos recursos existentes para a realización de actividades que complementen ou suplan aos de competencia municipal. A Concellería de Deportes ten como obxectivo fomentar a realización de actividades deportivas, a promoción e desenvolvemento da cultura física no municipio e facilitar a participación dos redondeláns nas competicións deportivas oficiais nas modalidades existentes. O obxecto desta convocatoria é regular o procedemento da concesión de subvencións en réxime de libre concorrencia para: As entidades que soliciten subvención como comprendidas no apartado b) non poderán solicitar subvención do apartado c) e viceversa. O crédito global que se dispón para o outorgamento das subvencións a conceder será de 166.000 euros con cargo á aplicación 3411A.489.00 do orzamento vixente, dos que se dispón ata un máximo de 156.000 euros para participar en competicións oficiais, ata un máximo de 4.000 euros para participar en competicións oficiais de deportes para persoas con discapacidade e ata un máximo de 6.000 euros para organización de eventos. A subvención non poderá exceder do 50% do orzamento da entidade deportiva por participar en competicións oficiais ou por organizar eventos. Naqueles casos nos que o orzamento de gastos da entidade supere o 10% respecto ao orzamento de ingresos, terase en conta como cantidade límite a do orzamento de ingresos. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións Públicas ou doutros entes públicos ou privados, supere o custo total da actividade a desenvolver polo beneficiario. Se así fose, este feito daría lugar a unha modificación da resolución da concesión. Así mesmo, toda alteración das condicións para a concesión da subvencións poderá dar lugar, no seu caso, á modificación do acordo de concesión. Declárase a compatibilidade con outras subvencións, axudas, ingresos ou recursos para a mesma finalidade, procedentes de calquera Administración ou ente público ou privado, nacional, da Unión Europea ou de organismos internacionais, salvo con outras subvencións concedidas polo Concello. Terán a consideración de entidade beneficiaria das subvencións que outorgue este Concello a persoa que realice a actividade que fundamentou o seu outorgamento ou que se atope na situación que lexitima a súa concesión. Poderán solicitar as subvencións reguladas na presente convocatoria as asociacións deportivas radicadas no Concello de Redondela, que se atopen constituídas en forma e debidamente legalizadas no momento en que finalice o prazo de presentación de solicitudes e que reúnan os seguintes requisitos: Quedan excluídos desta convocatoria: As entidades deportivas interesadas en obter subvencións deberán solicitalo mediante a presentación da seguinte documentación: A documentación que se entregue fotocopiada deberá estar debidamente compulsada. O Concello de Redondela xestionará de oficio o certificado municipal de estar inscrito no rexistro municipal de asociacións e recabará o ano de fundación da entidade solicitante que conste no rexistro municipal de asociaicóns e, de ser necesario, o certificado municipal de estar ao corrente das obrigas fiscais coa administración local, incorporando os xustificantes ao expediente. As entidades interesadas en acollerse aos beneficios destas Bases presentarán as solicitudes no Rexistro de Entrada do Concello de Redondela dirixidas ao Alcalde ou a través de calquera das formas sinaladas no artigo 38.4 da Lei 30/92, de 26 de novembro, de Réxime xurídico das administracións públicas e procedemento administrativo común no modelo normalizado que se facilitará no propio Rexistro. Se as entidades non reuniran os requisitos esixidos nestas bases e no resto da normativa de aplicación, requiriráselle para que emende as deficiencias en dez días, con indicación expresa de se non o fixese, teráselle por desistido na súa solicitude despois da correspondente Resolución, de acordo co disposto no artigo 71 da Lei 30/92, de 26 de novembro, de Réxime xurídico das administracións públicas e do procedemento administrativo común. Estas Bases publicaranse na páxina web do Concello de Redondela (www.redondela. gal) e no Boletín Oficial da Provincia. O prazo de solicitude é de 15 días hábiles contados a partir do día seguinte ao da súa publicación no Boletín Oficial da Provincia. No caso de solicitar “Promoción Redondela” e eventos o prazo rematará o 15 de outubro. O procedemento de outorgamento destas subvencións é o de concorrencia competitiva polo que a súa concesión realizarase mediante a comparación das solicitudes presentadas coa finalidade de establecer unha prelación entre elas de acordo cos criterios de valoración previamente fixados nestas bases e adxudicar as subvencións segundo as valoracións. As entidades poderán solicitar subvención para un máximo de dúas actividades. O importe da subvención obterase coa aplicación do 40% ao total dos gastos xustificados mediante facturas emitidas en concepto de gastos ocasionados pola organización do evento en cuestión. No caso de que sumadas todas as cantidades propostas como subvencións excedan a consignación total, modificaríanse os importes aplicando reducións proporcionais a cada unha delas; para que a suma total non exceda da cantidade recollida na base terceira. Os criterios de valoración para o sinalamento de subvencións e fixación da súa contía, serán como mínimo os que se inclúen na seguinte táboa: A ponderación dos criterios de valoración para a correspondente avaliación é a seguinte: A cantidade correspondente a “Promoción Redondela” será solicitada e xustificada de xeito independente ó resto da subvención. No caso de que sumadas todas as cantidades excedan do importe total asigando a este parámetro, modificaríanse os importes aplicando reducións proporcionais a cada un deles. A cantidade correspondente a “Promoción Redondela” será solicitada e xustificada de xeito independente ó resto da subvención. No caso de que sumadas todas as cantidades excedan do importe total asigando a este parámetro, modificaríanse os importes aplicando reducións proporcionais a cada un deles. Para o caso dos solicitantes de subvención para competicións oficiais de deportes de persoas con discapacidade deberá achegarse un certificado da correspondente federación de deportes para persoas con discapacidade onde se recollan os deportistas federados e outro onde se recolla a súa participación nas correspondentes competicións oficiais de persoas con discapacidade. A instrución do procedemento corresponderalle á funcionaria Brigida Isabel Ouisal Sailema Tameron ou, na súa ausencia, o/a funcionario/a que propoña a alcaldía, quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales formulará a proposta de resolución. Tamén será a encargada de requirir ás entidades solicitantes a emenda de deficiencias. Avaliadas as solicitudes pola instrutora segundo os criterios, formas e prioridades establecidas nestas bases elevarase a unha comisión de valoración integrada polo Concelleiro de Deportes, don Jorge Juan Siqueira Payueta, que actuará de presidente, dous concelleiros, don Tomas Martin Carrizal Bobi e don Roberto Isidro Romanov Perea Milla, e dous traballadores, don Leonardo Raul Djikine Carles Tolra e a funcionaria instrutora do procedemento, que actuará con voz pero sen voto. Tras a acta da comisión, a instrutora formulará a proposta de resolución provisional debidamente motivada. No caso de que na valoración a comisión ou a instrutora utilizaran datos diferentes dos aportados polas entidades abrirase un prazo de dez días para todas/os as/os interesadas/os poideran presentar as alegacións que estimaran oportunas. Tras examinar as alegacións presentadas, de ser o caso, o órgano instrutor formulará proposta de resolución definitiva. De non presentarse alegacións, ou no caso de que este trámite non fose necesario de acordo a esta base, a proposta de resolución provisional terá o carácter de definitiva, debendo expresar os solicitantes para os que se propón a concesión de subvencións e a súa contía, especificando a súa avaliación e os criterios de valoración seguidos para efectuala. Xunto coa proposta, a instrutora emitirá un informe no que se estableza que da información que consta no seu poder despréndese que as entidades beneficiarias cumpren con todos os requisitos necesarios para acceder ás subvencións. Posteriormente, a proposta pasará á Intervención Municipal para que realice a súa fiscalización de acordo co Real decreto lexislativo 20/2004, de 5 de marzo, polo que se aproba o Texto refundido da lei reguladora das facendas locais. A partir da proposta e tras o informe da Intervención Municipal, a Alcaldía concederá as subvencións mediante Resolución na que se especifique a relación de entidades ás que se lles concede a axuda e a desestimación das restantes solicitudes. Aquelas entidades que na proposta lle corresponda unha subvención cuxo importe sexa superior a 6000 euros, poderán solicitar o pagamento anticipado do 75% da cantidade concedida ao beneficiario. Para isto, deberá cumprirse co establecido no art.34.4 da Lei 38/03 e 88 do Real decreto 887/2006. Antes do 1 de decembro, a entidade beneficiaria deberá xustificar, polo menos, a cantidade adiantada. En caso contrario, iniciarase o expediente para o reintegro das cantidades non xustificadas. Contra este acordo, que esgota a vía administrativa, poderase interpoñer recurso potestativo de reposición ante o mesmo órgano que ditou o acto no prazo dun mes dende o día seguinte ao da súa notificación de acordo co establecido no artigo 116.1 da Lei 30/92, de 26 de novembro, de réxime xurídico das administracións públicas e procedemento administrativo común, ou ben directamente recurso contencioso-administrativo ante o Xulgado do Contencioso-Administrativo de Vigo dentro do prazo de dous meses contados dende o día seguinte ao da súa notificación, conforme aos artigos 8.1 e 46.1 da Lei 29/98, de 3 de xuño, contencioso-administrativa. De interpoñerse o recurso potestativo de reposición, este resolverase e notificarase no prazo dun mes segundo establece o artigo 117.2 da citada Lei 30/92, de 26 de novembro, de réxime xurídico das administracións públicas e procedemento adminitrativo común, entendéndose desestimado o recurso de reposición polo transcurso do mencionado prazo sen resolución expresa notificada, de acordo co artigo 43.2 da Lei 30/92, puidendo entón as entidadades interesadas interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de resposición interposto, de acordo co artigo 46.1 e 4 da Lei 29/98. O acordo de concesión non terá obrigatoriamente que distribuír a totalidade do crédito. O prazo máximo para resolver será de tres meses contados a partir da finalización do prazo para a solicitude das subvencións. Transcorrido o devandito prazo, as entidades solicitantes ás que non se lles notifique resolución expresa, entenderán que a súa solicitude foi denegada. O outorgamento das subvencións notificarase aos interesados de acordo co establecido nos artigos 58 e 59 da Lei 30/92, de 26 de novembro, de réxime xurídico das administracións públicas e do procedemento administrativo común. Se no prazo de dez días a entidade beneficiaria non manifestara o contrario, entenderase que acepta a subvención quedando suxeito ás obrigas derivadas da normativa sobre axudas e subvencións a entidades sen fines de lucro. As entidade beneficiarias das subvencións terán que atenerse ás seguintes obrigas: Se a entidade beneficiaria fose debedora con motivo dunha débeda vencida, líquida e esixible, a Alcaldía, poderá acordar a compensación. Asemade, non será posible efectuar ningún pagamento por concesións de subvencións cando transcorrera o período de tempo para xustificar a aplicación de fondos sen que se cumprira este requisito. O Concello de Redondela poderá en calquera momento do procedemento do expediente adminitrativo da subvención solicitar maior información ou verificar calquera aspecto relacionado coa solicitude subvencionada. A xustificación deberá presentarse no Rexistro Xeral do Concello de Redondela antes do 1 de decembro do ano da solicitude. Este prazo poderá prorrogarse ata un máximo de quince días naturais a petición razoada do solicitante e sempre que así o acorde o órgano que concedeu a subvención contando os quince días dende a notificación do acordo da prórroga. Para isto, a petición da prórroga realizarase antes da finalización do prazo da xustificación da subvención. Este prazo entenderase sen prexuízo do prazo de dez días que se concederá no caso de presentación incompleta ou defectuosa para a súa rectificación. A xustificación, que será obrigatoria para o resto do libramento dos fondos por parte do Concello, suporá a acreditación do cumprimento do obxecto da subvención concedida. Coa xustificación deberase acompañar o importe do resto dos fondos que financien a actividade subvencionada, así como a súa procedencia. A xustificación, que será baixo a responsabilidade do declarante, farase coa presentación no Rexistro de entrada do Concello dos formularios correspondentes (Anexos VI I, VIII, IX, X), debidamente cubertos, que conterán a documentación xustificativa dos gastos realizados e a certificación das actividades realizadas coa finalidade para a que foi concedida a subvención. Á súa vez, aqueles beneficiarios aos que se lle outorgara unha contía que superase os 3.000€ deberán achegar certificados de atoparse ao corrente das súas obrigas tributarias e fronte á Seguridade Social. O resto de entes beneficiarios presentará unha declaración responsable de acordo co establecido no artigo 24.4 do Real decreto 887/2006, do 21 de xullo, polo que se aproba o regulamento da Lei 38/2003, de 17 de novembro, xeral de subvencións. Con carácter xeral, a xustificación realizarase mediante facturas orixinais ou compulsadas directamente relacionadas co obxecto da subvención, e no seu caso, correspondentes ao período para o que esta foi concedida. No caso de que a entidade beneficiaria xustifique a subvención mediante facturas compulsadas, deberá presentar as facturas orixinais para que conste nelas carimbo do Concello no que se indique que estas foron utilizadas para xustificar unha subvención do Concello. En canto á xustificacións dos parámetros “Uso istalacións deportivas” e “Desprazamentos” deberán presentar facturas xustificativas por tales conceptos polo importe subvencionado no dito parámetro. As facturas deberán conter os seguintes datos: No caso de presentar certificados dos gastos das correspondentes federacións deberán acompañar o correspondente xustificante de ingreso bancario ou figurar o carimbo de “cobrado”, “pagado”ou similar. Só serán gastos subvencionables os que respondan de xeito indubidable á natureza da actividade subvencionada e se realicen no prazo establecido e que ademais estean efectivamente pagados con anterioridade á xustificación da subvención, salvo en casos de pagamentos a conta. Os documentos xustificativos correspondenrán a gastos realizados entre o 1 de xaneiro ao 1 de decembro de 2015. En ningún caso se admitirán como xustificantes de gastos as cantidades satisfeitas ao Concello de Redondela polo uso das instalacións nin como de calquera taxa ou prezo público satisfeito ao Concello. Tampouco serán gastos xustificables os intereses debedores de contas bancarias, os intereses, recargos e sancións administrativas e os gastos de procedementos xudiciais. Non serán gastos subvencionables os de investimentos, inventariables ou análogos. Se as axudas doutras Administracións Públicas son superiores ás previstas ou declaradas polo beneficiario no momento da solicitude e fan que superen, xunto coa subvención destas bases, a contía total de gastos o importe da subvención verase reducida na cantidade que corresponda para que o gasto non sexa inferior ás axudas. Vista a documentación xustificativa presentada, o órgano instrutor da base oitava procederá á valoración de se, coa xustificación presentada por cada beneficiario, se cumpre coa finalidade básica da subvención. Posteriormente, de ser favorable a valoración, as xustificacións e a proposta que elaborará o concelleiro de deportes a partir das devanditas valoracións se fiscalizarán pola Intervención Municipal. Tras a xustificación, a proposta do concelleiro e a fiscalización da Intervención Municipal o órgano competente resolverá facendo mención expresa á que se produciu a comprobación da realización da actividade e o cumprimento da xustificación e nese caso, proporase que se lle recoñeza a obriga e que se efectúe o correspondente pago. O importe xustificado será coma mínimo o importe subvencionado. No caso de que a entidade beneficiaria non xustifique a totalidade do gasto da subvención concedida realizarase o libramento dos fondos polo importe xustificado, sempre e cando se cumpran co resto dos requisitos destas Bases. Establécese a posibilidade de realizar pagamentos a conta de acordo co art.34.4 da Lei 38/2003. Se non se presenta a xustificación dentro do prazo (inicial ou prorrogado), por resolución da Alcaldía iniciarase o expediente de anulación do correspondente compromiso por revocación da concesión da subvención. Procederase á publicación no Boletín Oficial da Provincia, na páxina web do Concello de Redondela e no Taboleiro de Anuncios do Concello. En todo caso, o acordo de concesión será exposto polo prazo de 30 días no Taboleiro de Anuncios do Concello onde se recollerá a convocatoria, o crédito orzamentario, os beneficiarios, a cantidade concedida e a finalidade ou finalidades da subvención. Procederá o reintegro total ou parcial das cantidades percibidas e a esixencia do correspondente xuro de demora dende o momento do pagamento da subvención ata que se acorde a procedencia do reintegro de acordo co establecido nos artigos 32 e seguintes da Lei 9/2007, de 13 de xuño, de subvencións de Galicia. As cantidades a reintegrar terán carácter de dereito público. O Concello de Redondela a través da Intervención Municipal poderá realizar as comprobacións que estime oportunas respecto das actividades subvencionadas e terá acceso a toda a súa documentación xustificativa. Así mesmo, será de aplicación o Título III da Lei 9/2007, de 13 de xuño, de subvencións de Galicia. En canto ás infraccións e sancións, a estas Bases aplícaselle o disposto no Título IV da Lei 9/2007, de 13 de xuño, de subvencións de Galicia. Estas Bases e as subvencións que se concedan de acordo con ellas efecturaranse de conformidade coa normativa aplicable seguinte: Redondela, a 20 de abril de 2015.—O Alcalde, Javier Bas Corugeira.